Document ID: 32013R1325

A TANÁCS 1325/2013/EU RENDELETE
(2013. december 9.)
a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 31. cikkére,
tekintettel az Európai Bizottság javaslatára,
mivel:
(1)
Az Unió üzemanyagpetróleum-piaca jelentős mértékben függ a harmadik országokból származó üzemanyag-petróleum behozatalától.
(2)
Jóllehet a tagállamok és a harmadik országok között kötött kétoldalú légiközlekedési megállapodások jellemzően tartalmazzák az üzemanyag-petróleum vámmentességére vonatkozó rendelkezéseket, közös szabályokat kell meghatározni az üzemanyag-petróleum vámmentességét illetően annak érdekében, hogy e tekintetben biztosítható legyen az egyértelműség és az egységesség, megvalósuljon a jogbiztonság a gazdasági szereplők számára, és elkerülhető legyen a versenynek a különböző gyakorlatokból és szabályokból eredő torzulása.
(3)
Az Unióba behozott üzemanyag-petróleum legnagyobb része olyan országokból származik, amelyek az általános preferenciális rendszer előnyeit élvezik, illetve amelyek preferenciális uniós piacra jutási lehetőséggel rendelkeznek, és ezért a behozatalok vámmentesek.
(4)
A tarifális preferenciák rendszerének a 978/2012/EU európai parlamenti és tanácsi rendeletnek (1) megfelelő alkalmazásával 2014. január 1-jétől kezdődően - az 1213/2012/EU bizottsági végrehatjtási rendelettel összhangban - számos ország kikerül a preferenciális uniós piacra jutási lehetőséggel rendelkezők kedvezményezetti köréből, és bizonyos további exportáló országok nem rendelkeznek ezzel a preferenciális hozzáféréssel egyes termékkategóriák, többek között az üzemanyag vonatkozásában (2).
(5)
A szóban forgó szállítók által behozott üzemanyag-petróleumra történő vámok kivetése valószínűleg hatást gyakorol az üzemanyag-petróleum uniós piaci árára, mivel az uniós olajfinomítók számára gazdaságilag nem éri meg, hogy jelentős mértékben megnöveljék a repülőgép-üzemanyag gyártását.
(6)
Indokolt ezért felfüggeszteni az üzemanyag-petróleumra vonatkozó autonóm vámtételeket. A felfüggesztésnek valamennyi, a 2710 19 21 KN-kód alá tartozó termékre ki kell terjednie. Figyelembe véve az üzemanyag-petróleum piaci helyzetének lehetséges jövőbeli változásait, a felfüggesztést egy értékelés alapján öt éven belül felül kell vizsgálni.
(7)
A 2658/87/EGK tanácsi rendelet (3) I. mellékletét ennek megfelelően módosítani kell,
ELFOGADTA EZT A RENDELETET:
1. cikk
A 2658/87/EGK rendelet I. melléklet, Második rész, V. áruosztály, 27. árucsoport 2710 19 21 KN-kódja esetében a táblázat 3. oszlopában szereplő szöveg helyébe a következő szöveg lép:
„4,7 (4)
2. cikk
Ez a rendelet 2014. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. december 9-én.

Labels: 3
14